
Щэнхабзэм и лэжьакIуэм и махуэмрэ Театрым и дунейпсо махуэмрэ ирихьэлIэу
Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий цIыхухэм
зэрызахуигъазэр
Ныбжьэгъу лъапIэхэ!
Си гуапэу сынывохъуэхъу Щэнхабзэм и лэжьакIуэм и махуэмрэ Театрым и дунейпсо махуэмкIэ!
Къэбэрдей-Балъкъэрым, къэрал кIуэцIым и мызакъуэу, дуней псом щиIэ пщIэр зэлъытар щытхъушхуэ зиIэ музыкантхэм, уэрэджыIакIуэхэм, художникхэм, литераторхэм, республикэм и къэфакIуэ гупхэм я зэфIэкI инырщ. ЦIыху зэчиифIэхэр зи куэд Къэбэрдей-Балъкъэрым езым и художественнэ зэфIэкIхэр щегъэлъагъуэ урысейпсо, дуней- псо утыкухэу нэхъ пщIэшхуэ зиIэхэм. Дуней псом гулъытэшхуэ щыхуащI ди деж къыщызэрагъэпэщ IуэрыIуатэ фестивалхэм, музыкантхэм я конкурсхэм, театр гъэлъэгъуэныгъэхэм.
Фэ евгъэкIуэкI лэжьыгъэм и фIыгъэкIэ зыхуэбгъэдэн щымыIэ лъэпкъ щэнхабзэмрэ гъуазджэмрэ я фIыгъуэхэр щIэблэхэм зэIэпахыу къокIуэкI икIи ар сэбэп мэхъу лъэпкъхэм я зэкъуэтыныгъэр гъэбыдэнымкIэ.
Музейхэмрэ библиотекэхэмрэ я лэжьакIуэхэ, театр гупхэм, концерт организацэхэм, щэнхабзэ унэхэм щылажьэхэ, художественнэ самодеятельностым хэтхэ! Фэ къарууи, щIэныгъэуи, зэфIэкIыуи, жыджэрагъыуи вбгъэдэлъыр хувоунэтI ди республикэм и гурыщIэ къулеягъэр хъумэнымрэ гъэбэгъуэнымрэ, щIэблэщIэр гъэсэным.
Щэнхабзэм и илъэсым дэ къытпэщытщ хуабжьу Iуэхушхуэ куэд, фэ, Къэбэрдей-Балъкъэрым и щэнхабзэм и лэжьакIуэхэу пщIэ зыхуэтщIхэ, фи зэфIэкIыр ефхьэлIэн хуейуэ.
Сигуми си псэми къыбгъэдэкIыу фи лэжьыгъэ псэемыблэжым папщIэ фIыщIэ фхузощI икIи узыншагъэ быдэ, насып, ефIэкIуэныгъэ фиIэну сынывохъуэхъу.
